Ysiluokkalaisille kesätöitä – hakuaikaa 10.3. saakka!

Haemme kesätöihin reippaita 16-17 -vuotiaita, peruskoulun päättäneitä nuoria. Kesätyöt ovat kestoltaan 4 viikkoa ja sijoittuvat ajalle 3.6.-4.8.2024. Työaika on 30 h/vko. Työtehtävät sijoittuvat ikääntyneiden asumispalveluyksiköihin sekä logistiikan yksikköön.

Ikääntyneiden asumispalveluissa työtehtävät sisältävät mm. asukkaiden virkistystoiminnan toteuttamista, asukkaiden kanssa ulkoilua, hoivan ja siisteyden avustavia tehtäviä sekä yksiköiden toimintaan tutustumista. Logistiikan yksikössä työtehtävät ovat avustavia tehtäviä Etelä-Karjalan keskussairaalan sisäiseen kuljetukseen sekä keskusvarastoille, pääpainona avustaminen Etelä-Karjalan keskussairaalan sisäisessä kuljetuksessa.

Katso työpaikkailmoitus Kuntarekrystä ja täytä hakemus

Nuorten kesätyöt Etelä-Karjalan hyvinvointialueella

Työpaikkojen lukumäärä: 20

Kesto: 4 viikkoa/nuori

Työt ajalla: 3.6.-4.8.2024

Palkka: 1100 €

Työaika: 30h/vko

Hakuaika: 14.2.2024 - 10.3.2024 23:59

Jäikö jokin mietityttämään? Ei huolta, Etelä-Karjalan hyvinvointialueen rekrytointiyksikkö auttaa sinua mielellään. Ota yhteyttä osoitteeseen rekrytointipalvelut@ekhva.fi.